حسوني ابو المصايبحسوني كل سالفه يريد يسويها تصير مصيبه كل مكان يروحله تصير بي مصيبه مصيبه سموا المنطقه حسوني ابو المصايب
ويوم من الايام حسوني خاله تمرض كلوله خالك عنده مصران اعور ودوه للمستشفى تره تلكا مستشفى
حسوني اجر تكسي ويبجي اه يا خالي يابويه يا خالي
ابو التكسي كل شويه يكله ان شاء الله خير لا تخاف .
وحسوني يجبي يا خالي يا بو الغيره يا خلي ضلمت الدنيا بعدك العراق كله ضلم بعدك شلون بينه خالي
,,,,,,,,,,,,,,
يالركبتك من جام والشفه مرمر
عطرك ورد قداح منها اتعطر
,,,,,,,,,,,,,,,,,
ابو التكسي كله : هذا خالك لو صاحبتك
حسوني : لا خالي بس ما عندي شعر بس هذا حافضه
ابو التكسي : زين خالك هيج مهم بالدوله
حسوني : اكلك كلش كلش مهم من غيره العراق اضلم
ابو التكسي : شنو بالبرلمان
حسوني : يا برلمان ... اكلك مهم مهم
ابو التكسي : زين وزير
حسوني : يكلي وزير يابويه يا خالي اكلك من غيره العراق اضلم
ابو التكسي : مدير كهرباء البصرة
حسوني : لا
ابو التكسي : جا شنو مو فتيت مراتي ومرات الكاعد يقره هسه احجي
حسوني :يبيع كلوبات بالخضاره
ــــــــــــــــــــــــــــــــــــــــــــــــــ ــــــــــــــــــــ
لا تكلي ولا اكلك ابو التكسي لعبت روحه من حسوني نزله باب الطب العدلي المشرحه كله هاي المستشفى لبيها خالك
وراح حسوني ينوح بالطب العدلي يا خالي يابويه يا خلي
وتخيلو شنو صار بالطب العدلي ويه حسوني
أكملكم القصة بالحلقة الثانيه
((شارك القصة مع اصدقائك ))
كتابة : عبد علي العيداني